[{"text_idx": "#000000", "text": "Parkea Nerbioi ondoan hedatzen da, eta modurik originalenetako bat da Aiaraldea ezagutzeko. Osteratxoak Laudio eta Amurrio batzen ditu. 8 km-an zehar, askotariko sorpresak topatuko dituzu: historiaz beteriko baserri eta errotak, garai baten garrantzizkoak izan ziren industriak, eta pasealeku ondoan amaitzen diren zuhaitz hostotsuetako basoak."}, {"text_idx": "#000001", "text": "Baina, ibilbide honetan ezer berezirik bada, zalantzarik gabe bertako pasarelak dira, ezinbestekoak direnak hainbat lekutan ibaia zeharkatzeko. Batzuetan, kolore biziko plataforma modernoak zeharkatu beharko dituzu; beste batzuetan, aldiz, zubi erabat tradizionalak gurutzatuko dituzu."}, {"text_idx": "#000002", "text": "Ez kezkatu ibilbidearen zailtasunaz, familia osoak egin ahalko du-eta! Ibaiaren paraleloan doanez, ia gorabeherarik gabeko bidezidorra da, oinez zein bizikletaz egin daitekeena. Gainera, oso ongi seinaleztatua dago; beraz, ez izan galtzeko beldurrik, ia ezinezkoa baita."}, {"text_idx": "#000003", "text": "Ibilbidea Amurrion zein Laudion has daiteke. Amurriotik hastea erabakitzen baduzu, alemaniarren antzinako eskolara hurbildu beharko duzu, Zamora Zelaian. A-625 errepidean desbideratzea topatuko duzu, Salbio pasatu eta berehala."}, {"text_idx": "#000004", "text": "Ibilbidea Laudion hasi nahi baduzu, abiapuntua Santa Kurutz parrokia izango da, Gardea auzoan. Elizaren parean, Nerbioi Ibaia zeharkatuko duzu Gardeako zubian barrena, eta berehala eskuinetara egin beharko duzu, ibaiaren ondo-ondoan dagoen zidorra ikusteko. Horixe da bidea!"}, {"text_idx": "#000005", "text": "Ezagut ezazu paisaia harrigarria Maron\u0303on"}, {"text_idx": "#000008", "text": "Naturaz eta euskal kulturaz margoturiko mendiak"}]